Аднак некаторыя навукоўцы, якія не ўдзельнічалі ў даследаванні, крытычна аднесліся да параўнальна простай інтэрпрэтацыі атрыманых вынікаў. Так, Джош Фірф (Josh A. Firth), заолаг з універсітэту Оксфарда (Вялікабрытанія), наступным чынам пракаментаваў іх: “На жаль, калегі прапусцілі і іншыя магчымыя прычыны “разводаў” у сініц: непаспяховае папярэдняе гнездаванне або малая колькасць выведзеных пад час яго птушанят, нявернасць аднаго з партнёраў пад час папярэдняга гнездавання, генетычная несумяшчальнасць або розныя несінхразаваныя паводзіны. “У папуляцыях дзікіх жывёл развод можа стаць прычынай нават выпадковых паслядоўных прычын, таму іх не варта недаацэньваць”.